CELEX: 32022R0518
Language: lv
Date: 2022-01-13 00:00:00
Title: Komisijas Deleģētā regula (ES) 2022/518 (2022. gada 13. janvāris), ar ko, nolūkā risināt Covid-19 krīzes ietekmi, attiecībā uz pārejas noteikumiem konkrētiem lauksaimniecības un mežsaimniecības transportlīdzekļiem, kas aprīkoti ar motoriem, kuru jauda ir 56 kW vai lielāka un mazāka par 130 kW, groza Deleģēto regulu (ES) 2018/985 (Dokuments attiecas uz EEZ)

1.4.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 104/56
               
            
         KOMISIJAS DELEĢĒTĀ REGULA (ES) 2022/518
         (2022. gada 13. janvāris),
         ar ko, nolūkā risināt Covid-19 krīzes ietekmi, attiecībā uz pārejas noteikumiem konkrētiem lauksaimniecības un mežsaimniecības transportlīdzekļiem, kas aprīkoti ar motoriem, kuru jauda ir 56 kW vai lielāka un mazāka par 130 kW, groza Deleģēto regulu (ES) 2018/985
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 167/2013 (2013. gada 5. februāris) par lauksaimniecības un mežsaimniecības transportlīdzekļu apstiprināšanu un tirgus uzraudzību (1) un jo īpaši tās 19. panta 6. punktu,
         tā kā:
         
                     (1)
                  
                  
                     Saskaņā ar Regulas (ES) Nr. 167/2013 19. panta 3. punktu lauksaimniecības un mežsaimniecības transportlīdzekļos uzstādītie motori atbilst V posma piesārņotāju emisiju robežvērtībām un pārejas noteikumiem, kas noteikti Eiropas Parlamenta un Padomes Regulā (ES) 2016/1628 (2).
                  
               
                     (2)
                  
                  
                     Covid-19 pandēmijas izraisīto ilgstošo traucējumu rezultātā ar Eiropas Parlamenta un Padomes Regulu (ES) 2021/1068 (3) tika grozīta Regula (ES) 2016/1628, lai atliktu uz 2021. gadu noteiktos termiņus autoceļiem neparedzētai mobilajai tehnikai, kas aprīkota ar pārejas motoriem, kuru jauda ir no 56 kW līdz 130 kW. Par 6 mēnešiem tika pagarināts 2021. gada 30. jūnija termiņš ar minētajiem motoriem aprīkotas tehnikas ražošanai un par 9 mēnešiem tika pagarināts 2021. gada 31. decembra termiņš ar minētajiem motoriem aprīkotas tehnikas laišanai tirgū.
                  
               
                     (3)
                  
                  
                     Ieilgušie piegādes ķēdes un ražošanas traucējumi, ko izraisījusi Covid-19 pandēmija, joprojām kavē tādu lauksaimniecības un mežsaimniecības transportlīdzekļu ražošanu un laišanu tirgū, kas aprīkoti ar pārejas motoriem, kuru jauda ir no 56 kW līdz 130 kW. Lai nodrošinātu iekšējā tirgus netraucētu darbību, nodrošinātu juridisko noteiktību un izvairītos no iespējamiem tirgus satricinājumiem, ir nepieciešams pagarināt Komisijas Deleģētās regulas (ES) 2018/985 (4) pārejas noteikumus, kas attiecas uz minēto kategoriju motoriem.
                  
               
                     (4)
                  
                  
                     Tāpēc Deleģētā regula (ES) 2018/985 būtu attiecīgi jāgroza.
                  
               
                     (5)
                  
                  
                     Ņemot vērā to, ka pārejas noteikumu pagarināšanai nebūs ietekmes uz vidi, jo attiecīgie pārejas motori jau ir saražoti, attiecīgo periodu pagarinājumam vajadzētu būt 9 un 6 mēnešiem, lai atspoguļotu Regulā (ES) 2016/1628 paredzētos pagarinātos periodus.
                  
               
                     (6)
                  
                  
                     Ņemot vērā to, ka pārejas periods, kas Deleģētās regulas (ES) 2018/985 13. panta 5. punktā paredzēts konkrētiem motoriem, beigsies 2021. gada 31. decembrī un ka ražotājiem līdz 2021. gada 30. jūnijam bija jāražo lauksaimniecības un mežsaimniecības transportlīdzekļi, kas aprīkoti ar minēto apakškategoriju pārejas posma motoriem, šai regulai būtu steidzami jāstājas spēkā nākamajā dienā pēc tās publicēšanas Eiropas Savienības Oficiālajā Vēstnesī, un tā būtu jāpiemēro no 2021. gada 1. jūlija. Šādu noteikumu pamato Covid-19 uzliesmojuma ilgums un pēkšņais raksturs, kā arī vajadzība nodrošināt juridisko noteiktību un vienlīdzīgu attieksmi pret ražotājiem neatkarīgi no tā, vai tie ražo lauksaimniecības un mežsaimniecības transportlīdzekļus pirms vai pēc šīs regulas spēkā stāšanās dienas,
                  
               IR PIEŅĒMUSI ŠO REGULU.
         
            1. pants
            13. panta 5. punktam pievieno šādu daļu:
            
               “Attiecībā uz NRE kategorijas motoriem, kuriem Regulas (ES) 2016/1628 III pielikumā noteiktais obligātais piemērošanas datums attiecībā uz V posma motoru laišanu tirgū ir 2020. gada 1. janvāris, izņemot trešajā daļā minētos motorus, dalībvalstis atļauj pagarināt pirmajā un otrajā daļā minēto 24 mēnešu periodu par 9 mēnešiem un otrajā daļā minēto 18 mēnešu periodu par 6 mēnešiem.”
            
         
         
            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2021. gada 1. jūlija.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 13. janvārī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 60, 2.3.2013., 1. lpp.
         
         
            (2)  Eiropas Parlamenta un Padomes Regula (ES) 2016/1628 (2016. gada 14. septembris) par prasībām attiecībā uz autoceļiem neparedzētas mobilās tehnikas iekšdedzes motoru gāzveida un daļiņveida piesārņotāju emisiju robežvērtībām un tipa apstiprināšanu, ar ko groza regulas (ES) Nr. 1024/2012 un (ES) Nr. 167/2013 un groza un atceļ Direktīvu 97/68/EK (OV L 252, 16.9.2016., 53. lpp.).
         
            (3)  Eiropas Parlamenta un Padomes Regula (ES) 2021/1068 (2021. gada 24. jūnijs), ar ko groza Regulu (ES) 2016/1628 attiecībā uz tās pārejas noteikumiem par noteiktu tehniku, kas aprīkota ar motoriem, kuru jauda ir 56 kW vai lielāka, bet mazāka par 130 kW, un 300 kW vai lielāka, nolūkā mazināt Covid-19 izraisītās krīzes ietekmi (OV L 230, 30.6.2021., 1. lpp.).
         
            (4)  Komisijas Deleģētā regula (ES) 2018/985 (2018. gada 12. februāris), ar ko Eiropas Parlamenta un Padomes Regulu (ES) Nr. 167/2013 papildina, iekļaujot tajā prasības par lauksaimniecības un mežsaimniecības transportlīdzekļu un to motoru ekoloģiskajiem raksturlielumiem un spēkiekārtu veiktspēju, un atceļ Komisijas Deleģēto regulu (ES) 2015/96 (OV L 182, 18.7.2018., 1. lpp.).